Zadaci za umanjenje vrijednosti imovine (MRS 36): Vjezbamo

1. Identifikujte jedinicu koja generiše novac:

a)Prodavnica 1 u Podgorici pripada lancu prodavnica kompanije M. Nabavka za prodavnicu 1 se vrši preko centralne funkcije Nabavke kompanije . Politku cijena, marketing, promociju i ljudske resurse ( osim za zapošljavanja kasirki i prodavaca) se odlučuje od strane menadžmenta kompanije M. Kompanija M u svom lancu prodavnica ima još pet prodavnica u različitim kvartovima u Podgorici i 20 prodavnica u ostalim gradovima. Svim prodavnicama se upravlja na isti način kao i sa *prodavnicom 1*.

 Da li je *Prodavnica 1* u Podorici najmanja jedinica koja generiše novac? Objasnite.

***Prodavnica 1 je najmanja grupa sredstava koja se može identifikovati i u velikoj mjeri ostvaruje novčane prilive nezavisno od drugih prodavnica u lancu****, zato što su sve prodavnice u različitim kvartovima i vjerovatno imaju različite kupce. Tako da, iako se upravlja na korporativnom nivou, prodavnica 1 generiše novčane prilive koje su u velikoj mjeri nezavnisni od ostalih prodavnica u lancu.*

b)Fabrika A prodaje sirovine Fabrici B. Fabrika A i B pripadaju istom preduzeću. Fabrika A prodaje oko 60% svojih proizvoda Fabrici B i ostaje joj 40 % za prodaju na eksternom tržištu. Oko 80 % gotovih proizvoda Fabrike B se prodaje na eksternom tržištu.

 Slučaj 1: Fabrika A prodaje svoje proizvode Fabrici B i na eksternom tržištu.

 Slučaj 2: Ne postoji aktivno tržište za proizvode koje Fabrika A prodaje Fabrici B.

Za svaki od navedenih slučajeva, navedite koje su jedinice koje generišu novac za Fabriku A i Fabriku B?

***Za I slučaj:*** *Fabrika A prodaje svoje proizvode na aktivnom tržištu i generiše novčane prilive koji su u velikoj mjeri nezavisni od novčanih tokova od fabrike Y. Zato zaključujemo da je fabrika A jedinica koja generiše novčane tokove. Takođe, fabrika Y je jedinica koja generiše novac, jer 80% svojih proizvoda prodaju na eksternom tržištu i njihovi novčani prilivi su u velikoj mjeri nezavisni od novčanih priliva koje stvaraju druge fabrike.*

***Za II slučaj:***  *Najveći dio svoje proizvodnje fabrika A prodaje fabrici B i njeni proizvodi se ne mogu prodavati na aktivnom tržištu jer ne postoji za te proizvode. To ukazuje da novčani prilivi fabrike A u velikoj mjeri zavise od tražnje proizvoda fabrike B. Zbog toga , fabrika A ne predstavlja jedinicu koja stvara novčane tokove, već fabrika A i fabrika B zajedno predstavljaju najmanju grupu sredstava koja nezavisno generiše novčane prilive.*

1. Knjigovodstvena vrijednost sredstava na dan izvještavanja je 35.000€. Iznos revalorizacionih rezervi je 17.000€. Sredstvo je upotrebljivo još pet godina. Vrijednost sredstva na tržištu polovne robe 12.000€, a očekivani troškovi prodaje su 3.000€. Sadašnja vrijednost budućih neto novčanih tokova datog sredstva od dalje upotrebe i prodaje je 9.700€. Trenutni ostatak vrijednosti je procijenjen na 1.200€. Koliko iznosi gubitak vrijednosti? I koliko će iznositi novi trošak amortizacije?

Knjigovodstvena vrijednost 35.000€

Neto prodajna vrijednost 12.000-3.000 =9.000

Sadašnja vrijednost budućih neto novčanih tokova ili upotrebna vrijednost je 9.700€

Nadoknadiva vrijednost je ona vrijednost koja je veća od neto prodajne i sadašnje vrijednosti budućih neto novčanih tokova , a u ovom slučaju to je 9.700€

knjigovodstvena vrijednost 35.000 > nadoknadive vrijednosti (9.700€)

postoji umanjenje vrijednosti sredstva za 35.000-9.700=25.300€

Knjigovodstveni stav:

*Revalorizacione rezerve 17.000*

*Rashodi po osnovu obezvređenja 8.300*

 *Ispravka vrijednosti sredstva 25.300*

1. Preduzeće je kupilo softver čija je vrijednost 664.000€ i procijenilo da je korisni vijek softvera 5 godina. Sredstvo se amortizuje linearno. Nakon tri godine (31.12.2015. godine) kompanija je procijenila da se softver može koristiti još 4 godine.
2. utvrdite knjigovodstvenu vrijednost softvera na dan 31.12. 2015.

Na isti datum izvršen je test obezvrijeđenja datog softvera i dobijeni su sljedeći podaci: tržišna vrijednost sredstva je 150.000€, a očekivani troškovi prodaje su 7.000€. Sadašnja vrijednost gotovinskog priliva od preostalog radnog vijeka softvera je procijenjena na 148.000€.

B)Da li postoji gubitak od umanjenja vrijednosti?. Ukoliko postoji izvršite potrebno knjiženje.

C)Koliko iznosi trošak amortizacije za narednu godinu

1. *Nabavna vrijednost=664.000€*

*Godšnja amortizacija = 664.000/5 godina=132.800€*

*Sadašnja vrijednost nakon tri godine = 664.000-3\* 132.800=265.600€*

1. *Knjigovodstvena vrijednost na dan 31.12.2015. je 265.600€, Neto prodajna vrijednost je 143.000€, Upotrebna vrijednost je 148.000€.*

*Pošto je upotrebna vrijednost veća od neto prodajne vrijednosti onda je upotrebna vrijednost u ovom slučaju i nadoknadiva vrijednost i iznosi 148.000€.*

*Knjigovodstvena vrijednost (265.600€)> nadoknadiva vrijednost (148.000€)*

*Gubitak od umanjenja vrijednosti je 117.600€.*

*Knjigovodstveni stav: Napomena: Posto nemamo revalorizacionih rezervi za ovo sredstvo onda ukupni gubitak ide na Rashode*

*Rashodi po osnovu obezvrjeđenja 117.600*

 *Ispravka vrijednosti sredstva 117.600*

 *Na ovaj način smo knjigovodstvenu vrijednost sveli na nadoknadivu vrijednost.*

1. *Trošak amortizacije za naredu godinu :*

*148.000/4 godine= 37.000€*

Domaći za vjezbanje MRS 37:

Preduzeće je u zamjenu za opremu čija je knjigovodstvena vrijednost 15.000€ a tržišna 15.500€, dobilo jahtu čija je knjigovodstvena vrijednost 13,500€, a tržišna 12.800€, sa namjerom da je koristi za potrebe izdavanja. Sredstvo je stavljeno u upotrebu 1.4. 2015. godine. Procijenjeni vijek sredstva je 5 godina i izabran je degresivni metod otpisa ( dvostruka opadajuća stopa). Preduzeće zbog promjene djelatnosti donosi odluku 30.10. da proda jahtu u roku od godine dana i angažuje agenta za prodaju jahti. Na dan 30.11. zbog olujnih vjetrova jahta je u potpunosti uništena. Jahta je bila osigurana. Preduzeće pokreće spor 15.12. protiv Marine „xx“ zbog nestručnog i neodgovornog čuvanja jahte. U toku je izrada nalaza vjestaka. Izvršite potrebna knjiženja.